ETA:n sekakomitean päätös N:o 125/2001, tehty 23 päivänä marraskuuta 2001, ETA-sopimuksen liitteen I (Eläinlääkintä- ja kasvinsuojeluasiat) muuttamisesta



Virallinen lehti nro L 022 , 24/01/2002 s. 0003 - 0004



ETA:n sekakomitean päätös N:o 125/2001, tehty 23 päivänä marraskuuta 2001, ETA-sopimuksen liitteen I (Eläinlääkintä- ja kasvinsuojeluasiat) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite I muutettiin 26 päivänä lokakuuta 2001 tehdyllä ETA:n sekakomitean päätöksellä N:o 102/2001(1). (2) Päätösten 93/24/ETY ja 93/244/ETY muuttamisesta sekä Aujeszkyn tautia koskevista lisätakeista taudista vapaille Ranskan ja Saksan alueille tarkoitettujen sikojen osalta 30 päivänä maaliskuuta 2000 tehty komission päätös 2000/280/EY(2) olisi otettava osaksi sopimusta. (3) Testien hyväksymisestä nautojen luomistaudin vasta-aineiden havaitsemiseksi neuvoston direktiivin 64/432/ETY mukaisesti 18 päivänä huhtikuuta 2000 tehty komission päätös 2000/330/EY(3) olisi otettava osaksi sopimusta. (4) Nautakarjojen virallisesti luomistaudista vapaan ja virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehtyjen päätösten 1999/466/EY ja 1999/467/EY muuttamisesta toisen kerran 11 päivänä heinäkuuta 2000 tehty komission päätös 2000/442/EY(4) olisi otettava osaksi sopimusta. (5) Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun neuvoston direktiivin 64/432/ETY muuttamisesta 10 päivänä huhtikuuta 2000 annettu Euroopan parlamentin ja neuvoston direktiivi 2000/15/EY(5) olisi otettava osaksi sopimusta. (6) Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun neuvoston direktiivin 64/432/ETY muuttamisesta 16 päivänä toukokuuta 2000 annettu Euroopan parlamentin ja neuvoston direktiivi 2000/20/EY(6) olisi otettava osaksi sopimusta. (7) Tätä päätöstä ei sovelleta Islantiin eikä Liechtensteiniin, ON PÄÄTTÄNYT SEURAAVAA: 1 artikla Muutetaan sopimuksen liitteessä I olevan I luvun 4.1 ja 4.2 osa seuraavasti: 1. Lisätään 4.1 osan 1 kohtaan (neuvoston direktiivi 64/432/ETY) luetelmakohdat seuraavasti: "- 32000 L 0015: Euroopan parlamentin ja neuvoston direktiivi 2000/15/EY, annettu 10 päivänä huhtikuuta 2000 (EYVL L 105, 3.5.2000, s. 34) - 32000 L 0020: Euroopan parlamentin ja neuvoston direktiivi 2000/20/EY, annettu 16 päivänä toukokuuta 2000 (EYVL L 163, 4.7.2000, s. 35).". 2. Lisätään 4.2 osan 9 kohtaan (komission päätös 93/24/EY) ja 19 kohtaan (komission päätös 93/244/ETY) luetelmakohta seuraavasti: "- 32000 D 0280: komission päätös 2000/280/EY, tehty 30 päivänä maaliskuuta 2000 (EYVL L 92, 13.4.2000, s. 24).". 3. Lisätään 4.2 osan 45 kohtaan (komission päätös 1999/467/EY) ja 46 kohtaan (komission päätös 1999/466/EY) luetelmakohta seuraavasti: "- 32000 D 0442: komission päätös 2000/442/EY, tehty 11 päivänä heinäkuuta 2000 (EYVL L 176, 15.7.2000, s. 51).". 4. Lisätään 4.2 osan 54 kohdan (neuvoston päätös 2000/258/EY) jälkeen kohta seuraavasti: "55. 32000 D 0330: Komission päätös 2000/330/EY, tehty 18 päivänä huhtikuuta 2000, testien hyväksymisestä nautojen luomistaudin vasta-aineiden havaitsemiseksi neuvoston direktiivin 64/432/ETY mukaisesti (EYVL L 114, 13.5.2000, s. 37).". 2 artikla Komission päätösten 2000/280/EY, 2000/330/EY ja 2000/442/EY sekä Euroopan parlamentin ja neuvoston direktiivien 2000/15/EY ja 2000/20/EY norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 24 päivänä marraskuuta 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(7). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 23 päivänä marraskuuta 2001. ETA:n sekakomitean puolesta E. Bull Puheenjohtaja (1) EYVL L 322, 6.12.2001, s. 6. (2) EYVL L 92, 13.4.2000, s. 24. (3) EYVL L 114, 13.5.2000, s. 37. (4) EYVL L 176, 15.7.2000, s. 51. (5) EYVL L 105, 3.5.2000, s. 34. (6) EYVL L 163, 4.7.2000, s. 35. (7) Valtiosäännön asettamista vaatimuksista ei ole ilmoitettu.